Հարոլդ Քամինգս

Հարոլդ Օշկալի Քամինգս Սեգուրա (, ), պանամացի ֆուտբալիստ։ «Սան-Խոսե Էրտքվեյկս» ակումբի և Պանամայի ազգային հավաքականի պաշտան։ 2018 թվականի աշխարհի առաջնության մասնակից։

Ակումբային կարիերա 
Հարոլդն իր կարիերան սկսել է «Արաբե Ունիդո» ակումբում։ 2010 թվականի հունվարի 26-ին «Տաուրո» ակումբի դեմ խաղի ժամանակ նա կատարել է իր  նորամուտը Պանամայի առաջնությունում։ Նույն թվականին Հարոլդը դարձել է երկրի չեմպիոն «Արաբե Ունիդո» ակումբի կազմում։ 2011 թվականին նա խաղային պրակտիկա ստանալու նպատակով վարձավճարային հիմունքներով տեղափոխվել է ուրուգվայական «Ռիվեր Փլեյթ» (Մոնտեվիդեո) ակումբ, սակայն իրեն դրսևորելու հնարավորություն այդպես էլ չի ունեցել։ 2012 թվականին Հարոլդը վերադարձել է «Արաբե» ակումբի կազմ և շարունակել է պայքարն ակումբի հիմնական կազմում տեղ գրավելու համար։

2014 թվականին Հարոլդ Քամինգսը տեղափոխվել է պերուական «Խուան Աուրիչ» ակումբի կազմ։ հուլիսի 14-ին «Սեսար Վալիեխո» ակումբի դեմ խաղի ժամանակ նա կատարել է իր նորամուտը Պերուի առաջնությունում։ Նույն թվականին  նա դարձել է առաջնության արծաթե մեդալակիր։

2015 թվականի սկզբին Հարոլդը տեղափոխվել է կոլումբիական «Սանտա Ֆե» ակումբի կազմ։ Փետրվարի 1-ին «Լա Էկիդադ» ակումբի դեմ խաղի ժամանակ նա կատարել է իր նորամուտը Մուստանգի գավաթի խաղարկությունում։ Նույն մրցաշրջանում Հորոլդն օգնել է իր ակումբին նվաճել Կոլումբիայի գավաթը։ 2016 թվականի սկզբին Հորոլդը տեղափոխվել է Կոստա Ռիկայի «Ալախուելենսե» ակումբի կազմ։ «Մունիսիպալ Լեբերիա» ակումբի դեմ խաղի ժամանակ նա կատարել է իր նորամուտը Կոստա Ռիկայի առաջնությունում։ Փետրվարի 28-ին «Կարտախինես» ակումբի դեմ խաղի ժամանակ Հարոլդը խփել է իր առաջին գոլը  «Ալախուելենսե» ակումբի կազմում։

2017 թվականի սկզբին Հարոլդը միացել է ամերիկյան «Սան Խոսե Էրտքվեյկս» ակումբին։ Մարտին տանը պատահած չհրապարակված դժբախտ պատահարի արդյունքում ստացած նրբոլոքային ոսկորի կոտրվածքի և հետագա ապաքինման պատճառով նա ամբողջությամբ բաց է թողել 2017 մրցաշրջանը։ MLS-ում իր նորամուտը Հարոլդը կատարել է մարտի 3-ին՝ 2018 մրցաշրջանի առաջին փուլի՝ «Մինեսոտա Յունայթեդ» ակումբի դեմ խաղում։

Միջազգային կարիերա 
2010 թվականի սեպտեմբերի 8-ին՝ Տրինիդադ և Տոբագոյի հավաքականի դեմ ընկերական խաղում Հարոլդը կատարել է իր նորամուտը Պանամայի հավաքականի կազմում.

2011 թվականին Պանամայի երիտասարդական հավաքականի կազմում Քամինգսը մասնակցել է ԿՈՆԿԱԿԱՖ-ի երիտասարդական առաջնությանը Գվատեմալայում։ Մրցաշարի ընթացքում նա մասնակցել է ԱՄՆ-ի, Հոնդուրասի և Գվատեմալայի հավաքականների դեմ խաղերին։ Նույն թվականին նա մասնակցել է աշխարհի երիտասարդական առաջնությանը, որ անցկացվել է Կոլումբիայում։ Մրցաշարի ընթացքում նա մասնակցել է Ավստրիայի, Եգիպտոսի և Բրազիլիայի հավաքականների դեմ խաղերին։

Նույն թվականին Հարոլդն ընդգրկվել է ազգային հավաքականի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Գվադելուպայի հավաքականի դեմ խաղին։

2013 թվականին Քամինգսը դարձել է ԿՈՆԿԱԿԱՖ-ի ոսկե գավաթի խաղարկության արծաթե մրցանակակիր։ Մրցաշարի ընթացքում նա մասնակցել է Կանադայի և երկու անգամ Մեքսիկայի հավաքականների դեմ խաղերին։

2015 թվականին Հարոլդը երկրորդ անգամ դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Հայիթիի, Հոնդուրասի, Տրինիդադ և Տոբագոյի, Մեքսիկայի և երկու անգամ ԱՄՆ-ի հավաքականների դեմ խաղերին։

2016 թվականին Քամինգսն ընդգրկվել է հավաքականի հայտացուցակում՝ մասնակցելու ԱՄՆ-ում կայանալիք Ամերիկայի գավաթի խաղարկությանը։ Մրցաշարի ընթացքում նա մասնակցել է Չիլիի և Բոլիվիայի հավաքականների դեմ խաղերին։

2018 թվականին Քամինգսը մասնակցել է Ռուսաստանում անցկացված աշխարհի առաջնությանը։ Մրցաշարում նա մասնակցել է Թունիսի հավաքականի դեմ խաղին։

Ձեռքբերումներ 
Թիմային

 «Արաբե Ուիդո»
  Պանամայի ֆուտբոլի առաջնություն — Կլաուսուրա 2010

 Միջազգային 

 Պանամա
  ԿՈՆԿԱԿԱՖ-ի ոսկե գավաթ — 2011
  ԿՈՆԿԱԿԱՖ-ի ոսկե գավաթ — 2013
  ԿՈՆԿԱԿԱՖ-ի ոսկե գավաթ — 2015

Ծանոթագրություններ

Արտաքին հղումներ 
 
 
 
 
 

Պանամացի ֆուտբոլիստներ
Պանամայի հավաքականի ֆուտբոլիստներ
Ֆուտբոլի պաշտպաններ
2018 թվականի ֆուտբոլի աշխարհի առաջնության մասնակիցներ